Dabarska pećina
<s>Dabarska pećina se nalazi na prostoru opštine Sanski Most, Bosna i Hercegovina.</s><s>Smještena je uz izvor riječice Dabar u istoimenom selu.</s><s>Jedan od izvorišnih krakova Dabra ima povremeni izvor unutar same pećine.</s>

<s>Komisija za očuvanje nacionalnih spomenika, na sjednici održanoj od 4. do  7. novembra 2014. godine, donijela je odluku da se Dabarska pećina proglasi za  nacionalni spomenik Bosne i Hercegovine.</s><s>Ovu odluku Komisija je donijela u sljedećem sastavu: Zeynep Ahunbay, Martin Cherry,Amra Hadžimuhamedović, Dubravko Lovrenović (predsjedavajući), Ljiljana Ševo.</s>

<s>Pećina je neistražena i ne zna koliko je duga i duboka.</s><s>Ulaz podsjeća na početak prirodnog tunela kroz Grmeč.</s><s>Pri samom ulasku u pećinu je ogromni unutrašnji prostor, a što se ide dalje, nailazi se na vodu čija su jezerca obilnija za vrijeme kišnih i sniježnih perioda.</s><s>U vrijeme obilnih kiša stvara se veliko jezero koje onemogućava ulazak dublje u pećinu.</s><s>Dabarska pećina ne obiluje, poput Hrustovačke, pećinskim ukrasima, stalaktitima i stalagmitima, ali zbog svoje veličine pruža utisak impozantnosti.</s><s>Prilikom naučnih istraživanja od prije nekoliko decenija, u jezeru, koje se nalazi u unutrašnjosti pećine pronađena je čovječija ribica, endemska vrsta iz prahistorije koja je opstala jedino u izuzetno čistim vodama i mračnim prostorima.</s>

<s>Aarheološkim istraživanjima došlo se do saznanja da je pećina nastanjivana u prahistoriji, obzirom da su pronađeni predmeti koje su u svakodnevnom životu koristili tadašnji stanovnici.</s><s>U blizini su pronađeni i ostaci sojeničkog naselja i pretpostavlja se potiču iz perioda Ilira.</s>

<s>Reference</s>

<s>Vanjski linkovi 
 Dabarska pećina
 Pećina Nacionalni spomenik
 Dabarska pećina je jedno od  staništa Proteus anguinus.</s>

<s>Pećine u Bosni i Hercegovini
Nacionalni spomenici u Sanskom Mostu
Arheološka nalazišta u BiH</s>

